Diari Oficial de la Generalitat Valenciana


Sumari del DOGV 6824, del 23-07-2012 (2012/6433)

Notificació de la interlocutòria dictada en el procediment de modificació de mesures contenciós número 546/2011.
----------------------------------------------------------------------------------------------------------------

### Dades del document

Número de DOGV
:   6824

Data del DOGV
:   23-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6433


Organisme emissor
:   Jutjat de Primera Instància Número 6 d'Elx

Tipus de document
:   Anunci

Notificació de la interlocutòria dictada en el procediment de modificació de mesures contenciós número 546/2011. [2012/6433]  
Modificació de mesures supòsit contenciós 000546/2011  
Part demandant: Manuel Andreu Múrcia.   
Part demandada: Josefa Campello Aldeguer.   
Sobre: modificació mesures no consensuades.   
En el juí a què es fa referència s'ha dictat la resolució que té el text que, literalment, és com seguix:   
«Jutjat de Primera Instància número 6 d'Elx (antic mixt núm. 10)  
  
Procediment: modificació de mesures supòsit contenciós 000546/2011-D.  
De: Manuel Andreu Múrcia.   
Procurador: Manuel Lara Medina.   
Contra: Josefa Campello Aldeguer.   
Procurador/a: -  
Jutgessa magistrada: Sandra Peinado Martínez.   
Elx, 3 de febrer de 2012  
Antecedents de fet   
Primer. En este procediment s'ha dictat Sentència número 12/2012, de data 16 de gener de 2012, la qual ha sigut notificada a les parts.   
  
Segon. El procurador Manuel Lara Medina, en nom i representació de Manuel Andreu Múrcia, ha presentat escrit de data 17 de gener de 2012 on sol·licita l'aclariment i/o complement de l'esmentada sentència en el sentit de si la pensió establida de 180 euros mensuals s'ha d'abonar per la demandada, Josefa Campello Aldeguer, des del dictat de la sentència o amb efectes des de la interposició de la present demanda, segons el que establix l'article 148 del Codi Civil.  
  
Fonaments de dret  
Únic. En el fonament de dret 5 de la Sentència número 12/2012, de data 16 de gener de 2012, s'ha modificat la pensió que existia prèviament, en el sentit de modificar no sols el seu import sinó també el progenitor obligat al pagament.  
En relació a les diferents resolucions que, d'acord amb la Llei d'Enjudiciament Civil, poden dictar-se successivament per a establir les mesures reguladores dels efectes de la separació, divorci o nul·litat, ens trobem que:  
1. Es poden sol·licitar i acordar mesures provisionals prèvies a la interposició de la demanda de separació, divorci o nul·litat (procediment regulat en l'article 771 LEC).  
Estes mesures s'acordaran per mitjà d'interlocutòria, que es veurà ferma i executiva des del mateix moment que es dicte.  
La seua vigència temporal dependrà de si es presenta demanda o no:   
- Si no es presenta la demanda principal de separació, divorci o nul·litat, la seua vigència i eficàcia es limitarà a 30 dies (art. 771.5 LEC).   
- Si es presenta la demanda principal, poden passar dos coses: que es confirme la interlocutòria com a mesura provisional, per la qual cosa tindrà eficàcia durant tot el procediment de primera instància fins a dictar la sentència o posar terme al procediment d'una altra manera, en la qual serà necessari establir les mesures reguladores dels efectes de la separació, divorci o nul·litat, que poden ser les mateixes de la interlocutòria o variar, però que, en tot cas, substituïxen a les acordades en la interlocutòria i la sentència desplega tota la seua eficàcia quant a les mesures, ja siga ferma la sentència ja estiga recorreguda en apel·lació (art. 773.5 LEC). La segona cosa que pot passar és que el jutge faça ús de la prerrogativa establida en l'article 772.2 de la Llei d'Enjudiciament Civil i substituïsca la interlocutòria dictada com a mesures prèvies per una interlocutòria de mesures provisionals, per la qual cosa a partir de la nova interlocutòria no tindrà vigència i eficàcia la primera, però només a partir de la nova interlocutòria, que no tindrà eficàcia retroactiva.   
2. En cas de no haver-se sol·licitat mesures provisionals prèvies, es podran sol·licitar junt amb la demanda principal de separació, divorci o nul·litat mesures provisionals coetànies, les quals s'acordaran per interlocutòria ferma (procediment regulat en l'article 773 LEC).   
Esta interlocutòria serà executiva per descomptat i tindrà eficàcia executiva fins que es dicte la sentència principal en primera instància, que necessàriament haurà de contindre les mesures reguladores dels efectes de la separació, divorci o nul·litat, que podran ser o no les mateixes acordades en la interlocutòria de mesures provisionals, però, en tot cas, estes mesures acordades en sentència substituïxen, des de la data de la sentència, a les acordades per interlocutòria de mesures provisionals (art. 773.5 LEC).   
3. Les mesures reguladores dels efectes de la separació, divorci o nul·litat acordades en sentència dictada en primera instància substituïxen des que es dicta la sentència a les acordades provisionalment, ja siga com a prèvies a la demanda i ratificades a la presentació o com a provisionals coetànies, sent eficaces i executives des del moment mateix que es dicte la sentència de primera instància, amb independència que es recórrega o no la dita sentència en apel·lació (art. 774.5 LEC).   
Si no es recorre en apel·lació, les mesures continuaran tenint la seua eficàcia indefinidament, i si es recorre en apel·lació, produiran efecte fins que es dicte la sentència en el recurs d'apel·lació que, si és el cas, modificarà o no les acordades amb efectes executius només a partir que es dicte per l'audiència respectiva.   
Així, les mesures provisionals només tindran eficàcia fins que es dicte la sentència de primera instància i les mesures contingudes, necessàriament, en la sentència de primera instància substituïxen les provisionals i tenen eficàcia per descomptat, encara que estiga la sentència apel·lada, i, llevat que siga substituïda per la sentència de apel·lació, tindrà efectes indefinits des que es van dictar i, en el cas que siguen modificades en apel·lació, la modificació només tindrà efecte des de la sentència d'apel·lació, sense efectes retroactius, com a norma general (art. 773.5 LEC i 774.5 LEC), és a dir, que hi ha una vigència en cascada, una resolució substituïx una altra, però mai amb efectes retroactius, llevat que, amb caràcter excepcional, es diguera expressament el contrari en alguna resolució (Sentència de la Secció Sèptima de la Audiència Provincial d'Alacant, de 18 de maig de 2006).   
Atés que ens trobem en un procediment de modificació de mesures contenciós, on ha sigut dictada sentència, en la qual es modifica la pensió d'aliments, sense indicar que esta tinga efectes retroactius, això determina que tal pensió, o més encara, contribució als gastos d'atenció de la filla menor, haja de ser abonada des de la data de la Sentència número 12/2012, de data 16 de gener de 2012.   
Part dispositiva  
Acord: clarificar la Sentència número 12/2012 en el sentit exposat en el fonament de dret únic d'esta resolució.  
Mode d'impugnació: contra esta resolució no pot interposar-se cap recurs, sense perjuí dels recursos que procedisquen, si és el cas, contra la resolució que ací es clarifica/addiciona.  
Així ho acorda i firma el magistrat jutge. En done fe».  
  
Atés que es desconeix el domicili o residència actuals de la part demandada, mitjançant la diligència d'ordenació del secretari Javier García Navarro, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte per a portar a efecte la diligència de notificació de la Interlocutòria de 3 de febrer de 2012.   
  
Elx, 15 de juny de 2010.- El secretari judicial: Francisco Javier García Navarro.